
Comunicat de presă
[bookmark: _Hlk195517263]Campania națională pentru  identificarea și combaterea muncii nedeclarate și pentru verificarea modului în care sunt respectate prevederile legale privind securitatea și sănătatea în muncă, de către angajatorii care desfășoară activități în domeniile ,,construcții clădiri,, cod CAEN 41, ,,lucrări de geniu civil,, cod CAEN 42, ,,lucrări speciale de construcții,, cod CAEN 43 – rezultatele din trim. al II lea 2026

Inspectoratul Teritorial de Muncă Galați a organizat, în perioada 01.04.2026-30.06.2026,  acțiuni de control la angajatori care desfășoară activități în domeniul construcțiilor și a aplicat 38 de sancțiuni contravenționale din care 9 amenzi în cuantum de 37.500 lei pentru cele 58 neconformități constatate.
În domeniul relațiilor de muncă au fost verificați 21 angajatori, au fost identificate 28 neconformități, au fost dispuse 28 măsuri și s-au aplicat 8 sancțiuni contravenționale dintre care 4 amenzi în valoare de 17.500 lei și anume: 2 amenzi în valoare totală de 13.000 lei pentru muncă nedeclarată (3 persoane prestau activitate fără a avea încheiat contract individual de muncă și o persoană care presta activitate în afara programului de lucru stabilit în cadrul contractul individual de muncă cu timp parțial); o amendă în valoare totală de 1.500 lei pentru nerespectarea prevederilor privind timpul de muncă și o amendă în valoare totală de 3.000 lei în baza altor prevederi legale. 
Dintre cele mai frecvente neconformități întâlnite în domeniul relațiilor de muncă menționăm:
· munca nedeclarată;
· lipsa evidenței timpului de lucru;
· nerespectarea prevederilor legale privind timpul de muncă;
· lipsa unui exemplar din contractul individual de muncă la locul de muncă;
· nerespectarea termenelor de transmitere în REGES –ONLINE;
· neacordarea sporului de week-end;
· lipsa contractului colectiv de muncă , acolo unde este cazul.
În domeniul securității și sănătății în muncă au fost verificați 42 angajatori, au fost identificate 30 neconformități, au fost dispuse 30 de măsuri și s-au aplicat 30 sancțiuni contravenționale dintre care 5 amenzi în valoare  totală de 20.000 lei. 
Dintre cele mai frecvente neconformități în domeniul securității și sănătății în muncă  identificate de inspectorii de muncă, cu ocazia vizitelor de control în șantierele temporare de construcții, menționăm:
· utilizarea unor echipamente de muncă (ex. schele) care nu îndeplineau toate cerințele de securitate;
· neutilizarea de către lucrători a echipamentului individual de protecție  în concordanță cu riscurile existente la locul de muncă;
· neverificarea de către angajatori a modului în care lucrătorii utilizează echipamentul individual de protecție acordat;
· neasigurarea semnalizării de securitate și/sau sănătate la toate locurile de muncă din incinta șantierului;
· neîntocmirea evidenței zonelor cu risc ridicat și specific;
· nedesemnarea și instruirea lucrătorilor care aplică măsurile de prim ajutor, prevenirea și stingerea incendiilor și  evacuarea lucrătorilor în caz de pericol;
· nestabilirea unor clauze de securitate și sănătate în muncă la contractele încheiate între părți;
· nesupravegherea activității de lucru la înălțime.

„În scopul verificării modului în care angajatorii respectă cerințele obligatorii în domeniul relațiilor de muncă, dar și cerințele minime de securitate și sănătate în muncă pentru crearea unor locuri de muncă sigure și sănătoase în șantierele temporare, acțiunile de control vor continua  și în perioada următoare”- a declarat domnul  Bogdan - Marius TRANDAFIR, Inspector șef al Inspectoratului Teritorial de Muncă Galați

